Asia C-49/11

Content Services Ltd

vastaan

Bundesarbeitskammer

(Oberlandesgericht Wienin esittämä ennakkoratkaisupyyntö)

”Ennakkoratkaisupyyntö — Direktiivi 97/7/EY — Kuluttajansuoja — Etäsopimukset — Tietojen ilmoittaminen kuluttajalle — Toimitetut tai saadut tiedot — Pysyvän tavan käsite — Hyperlinkki elinkeinonharjoittajan internetsivustolle — Peruuttamisoikeus”

Tuomion tiivistelmä

Kuluttajansuoja – Etäsopimukset – Direktiivi 97/7 – Myyjän velvollisuus toimittaa asiaan liittyvät tiedot kuluttajalle kirjallisina tai muulla pysyvällä tavalla – Ulottuvuus – Liiketoimintakäytäntöä, joka muodostuu siitä, että kuluttaja saa tutustua kyseisessä säännöksessä säädettyihin tietoihin yksinomaan myyjän internetsivustolle johtavan hyperlinkin kautta, ei voida hyväksyä

(Euroopan parlamentin ja neuvoston direktiivin 97/7 5 artiklan 1 kohta)

Kuluttajansuojasta etäsopimuksissa annetun direktiivin 97/7 5 artiklan 1 kohtaa on tulkittava siten, että liiketoimintakäytäntö, joka muodostuu siitä, että kyseisessä säännöksessä säädetyt tiedot ovat saatavilla yksinomaan asianomaisen yrityksen internetsivustolle johtavan hyperlinkin kautta, ei täytä kyseisen säännöksen vaatimuksia, koska kyseinen yritys ei ”toimita” näitä tietoja eikä kuluttaja ”saa” niitä samassa säännöksessä tarkoitetulla tavalla, ja siten, ettei voida katsoa, että internetsivusto on kyseisen 5 artiklan 1 kohdassa tarkoitettu ”pysyvä tapa”.

Kyseisen artiklan mukaisesti kuluttajan on nimittäin saatava vahvistus kyseessä olevista tiedoista eikä hänen tarvitse toimia aktiivisesti. Jotta internetsivustoa pidettäisiin pysyvänä tapana, sillä on sitä paitsi taattava se, että kuluttaja saa samalla tavoin kuin paperin välityksellä haltuunsa kyseisessä säännöksessä mainitut tiedot, jotta hän voi tarvittaessa vedota oikeuksiinsa. Tästä on todettava, että sen on mahdollistettava se, että kuluttaja voi tallentaa kyseiset, hänelle henkilökohtaisesti osoitetut tiedot, taattava niiden sisällön muuttumattomuus ja mahdollisuus tutustua niihin asianmukaisen ajan sekä tarjottava kuluttajalle mahdollisuus toisintaa ne muuttumattomina.

(ks. 35, 42, 43, 50 ja 51 kohta sekä tuomiolauselma)

Asia C-49/11

Content Services Ltd

vastaan

Bundesarbeitskammer

(Oberlandesgericht Wienin esittämä ennakkoratkaisupyyntö)

”Ennakkoratkaisupyyntö — Direktiivi 97/7/EY — Kuluttajansuoja — Etäsopimukset — Tietojen ilmoittaminen kuluttajalle — Toimitetut tai saadut tiedot — Pysyvän tavan käsite — Hyperlinkki elinkeinonharjoittajan internetsivustolle — Peruuttamisoikeus”

Tuomion tiivistelmä

Kuluttajansuoja — Etäsopimukset — Direktiivi 97/7 — Myyjän velvollisuus toimittaa asiaan liittyvät tiedot kuluttajalle kirjallisina tai muulla pysyvällä tavalla — Ulottuvuus — Liiketoimintakäytäntöä, joka muodostuu siitä, että kuluttaja saa tutustua kyseisessä säännöksessä säädettyihin tietoihin yksinomaan myyjän internetsivustolle johtavan hyperlinkin kautta, ei voida hyväksyä

(Euroopan parlamentin ja neuvoston direktiivin 97/7 5 artiklan 1 kohta)

Kuluttajansuojasta etäsopimuksissa annetun direktiivin 97/7 5 artiklan 1 kohtaa on tulkittava siten, että liiketoimintakäytäntö, joka muodostuu siitä, että kyseisessä säännöksessä säädetyt tiedot ovat saatavilla yksinomaan asianomaisen yrityksen internetsivustolle johtavan hyperlinkin kautta, ei täytä kyseisen säännöksen vaatimuksia, koska kyseinen yritys ei ”toimita” näitä tietoja eikä kuluttaja ”saa” niitä samassa säännöksessä tarkoitetulla tavalla, ja siten, ettei voida katsoa, että internetsivusto on kyseisen 5 artiklan 1 kohdassa tarkoitettu ”pysyvä tapa”.

Kyseisen artiklan mukaisesti kuluttajan on nimittäin saatava vahvistus kyseessä olevista tiedoista eikä hänen tarvitse toimia aktiivisesti. Jotta internetsivustoa pidettäisiin pysyvänä tapana, sillä on sitä paitsi taattava se, että kuluttaja saa samalla tavoin kuin paperin välityksellä haltuunsa kyseisessä säännöksessä mainitut tiedot, jotta hän voi tarvittaessa vedota oikeuksiinsa. Tästä on todettava, että sen on mahdollistettava se, että kuluttaja voi tallentaa kyseiset, hänelle henkilökohtaisesti osoitetut tiedot, taattava niiden sisällön muuttumattomuus ja mahdollisuus tutustua niihin asianmukaisen ajan sekä tarjottava kuluttajalle mahdollisuus toisintaa ne muuttumattomina.

(ks. 35, 42, 43, 50 ja 51 kohta sekä tuomiolauselma)